Vogue (сэтгүүл)

Vogue өөрөөр American Vogue нь тансаг зэрэглэлийн загвар, гоо сайхан, соёл, амьдрах хэв маяг, загварын шоу зэргийн тухай мэдээллийг багтаасан, сар тутам хэвлэгддэг загварын сэтгүүл юм. 

Нью-Йорк хотын Манхаттан дахь Санхүүгийн дүүрэгт, Дэлхийн худалдааны төвд төв оффис нь байрладаг бөгөөд 1892 онд 7 хоног тутмын сэтгүүл болон хэвлэгдэж эхэлсэн ч хэдэн жилийн дараагаас сар тутам хэвлэгддэг болж өөрчлөгджээ. Үүсгэн байгуулагдсан цагаасаа хойш Vogue сэтгүүл олон жүжигчид, хөгжимчид, загвар өмсөгчид, тамирчид, алдартнуудаар нүүрээ чимжээ.

Британий Vogue сэтгүүл 1916 онд анх хэвлэгдэн гарснаар Vogue-н олон улсын анхны хэвлэл болсон байна. Италийн Vogue сэтгүүл дэлхийн хамгийн шилдэг загварын сэтгүүл гэгддэг.  2024 оны 3 сар гэхэд Vogue сэтгүүл 28 оронд хэвлэгддэг болсон байжээ.

Түүх
1988 оноос одоог хүртэл: Анна Винтурын манлайлал

1988 оны 7 сард Vogue өрсөлдөгч Elle сэтгүүлд манлайлал, сурталчилгаагаа алдахтай зэрэгцэн Анна Винтур ахлах редактороор ажиллаж эхэлсэн. 

Боб үсний тайралт, нарны шилтэй төрхөөрөө олонд танигдсан Винтур Vogue брэндийг орчин үеийн, олонд хүртээлтэй болгон шинэчлэх гэж оролдсон бөгөөд илүү олон хүнд хүргэхийн тулд загварын шинэ, хүртээмжтэй үзэл санаанд гол анхаарлаа хандуулсан. Анна Винтурын нөлөөгөөр Vogue-н ажилчид илүү олон уншигчдад харьцангуй боломжийн үнээр сэтгүүлээ борлуулах шинэ чиг хандлагыг нээж сэтгүүл ч өндөр борлуулалттай байж чаджээ. 

Vogue-г удирдаж энэ хүрэхдээ Винтур сэтгүүлийг шинэчилнэ, хамгийн том дугааруудыг гаргана гэсэн зорилгодоо хүрч чаджээ. 2012 оны 9 сард гаргасан дугаар 916 хуудастай байсан нь сар тутам хэвлэгддэг сэтгүүлүүдээс хамгийн их хуудастай нь болсон. Винтур одоо ч Америк Vogue сэтгүүлийн ахлах редактороор ажиллаж буй.

Ангилал:АНУ-ын сэтгүүл